# PRAVILA ŠOLSKE PREHRANE

 Na podlagi 6. člena Zakona o šolski prehrani (Uradni list RS, št. 3/2013 in 46/2014), je Svet zavoda OŠ Mihe Pintarja Toleda Velenje na seji dne 22. 2. 2023, sprejel Pravila šolske prehrane OŠ Mihe Pintarja Toleda Velenje.

1. **SPLOŠNE DOLOČBE**
	1. **člen**

(1) Šolsko prehrano ureja [Zakon o šolski prehrani](http://pisrs.si/Pis.web/pregledPredpisa?id=ZAKO6564)v povezavi z [Zakonom o uveljavljanju pravic iz javnih sredstev](http://www.pisrs.si/Pis.web/pregledPredpisa?id=ZAKO4780). Zakon o šolski prehrani se uporablja za osnovne in srednje šole ter za osnovne šole v okviru zavodov za vzgojo in izobraževanje otrok in mladostnikov s posebnimi potrebami v RS, ki izvajajo javno veljavne vzgojno-izobraževalne programe, ne pa tudi za udeležence izobraževanja odraslih. Določbe v zvezi s smernicami za prehranjevanje v vzgojno – izobraževalnih zavodih ter spremljanjem prehrane, opredeljene v 2. členu zakona, se smiselno uporabljajo tudi v vrtcih, zavodih za vzgojo in izobraževanje otrok in mladostnikov s posebnimi potrebami, domovih za učence, dijaških domovih ter v Centru šolskih in obšolskih dejavnosti.

(2) Ta pravila urejajo evidentiranje, nadzor nad koriščenjem obrokov, čas in način odjave posameznega obroka, ravnanje z neprevzetimi obroki ter načine seznanitve učencev oziroma staršev v zvezi z organizirano šolsko prehrano šole .

(3) S temi pravili se določi sestavo, število članov in mandat, skupine za prehrano iz 5. odst. 5. člena ZŠolPre-1.

1. **ORGANIZACIJA ŠOLSKE PREHRANE**

**2. člen**

(1) Šolska prehrana pomeni organizirano prehrano učencev v dneh, ko poteka pouk v skladu s šolskim koledarjem.

(2) Šola za vse učence organizira malico.

(3) Šola dodatno ponuja tudi:

* kosilo za učence od 1. do 5. razreda,
* kosilo za učence od 6. do 9. razreda.

(4) Ceno malice določi s sklepom minister, pristojen za izobraževanje. Ceno ostalih obrokov iz tretjega odstavka tega člena določi šola sama.

(5) Šola mora pri organizaciji šolske prehrane upoštevati smernice za prehranjevanje v vzgojno-izobraževalnih zavodih, ki jih je sprejel Strokovni svet RS za splošno izobraževanje.

(6) Dietno prehrano lahko uveljavljajo starši učencev na podlagi potrdila lečečega zdravnika ali zdravnika specialista za tekoče šolsko leto. V primeru spremembe diete ali ukinitve dietne prehrane, morajo to starši takoj sporočiti šoli. Za učence šola pripravi dietno malico in kosilo.

**3. člen**

Z dnem sprejema teh pravil znaša cena:

* malice: 0,90 EUR,
* kosila do 5.razreda: 2,80 EUR,
* kosila do 9.razreda: 3,30 EUR.
	1. **člen**

 **(izvajalec šolske prehrane)**

 (1) V skladu s 5. členom ZŠolPre-1

– šola izvaja nabavo živil,

– šola  izvaja pripravo živil,

– šola  je zadolžena za razdeljevanje obrokov,

– šola vodi evidence,

– šola  izvaja vzgojno - izobraževalne dejavnosti, povezane s prehrano.

* 1. **člen**

**(prijava na šolsko prehrano in preklic prijave)**

(1) Prijavo na šolsko prehrano oddajo starši. Prijava se odda razredniku ali svetovalnemu delavcu.

(2) Prijava se praviloma odda v mesecu juniju za prihodnje šolsko leto. Odda se lahko tudi kadarkoli med šolskim letom.

(3) Prijava na šolsko prehrano se vloži na obrazcu, ki ga predpiše minister, in se hrani do konca šolskega leta, za katero je bila oddana.

(4) Prijava se lahko kadarkoli prekliče. Preklic velja z naslednjim dnem po njegovem prejemu.

* 1. **člen**

**(obveznosti in plačilo šolske prehrane)**

S prijavo na šolsko prehrano nastopi dolžnost učenca oziroma staršev, da bodo:

* spoštovali pravila šolske prehrane,
* pravočasno odjavili posamezni obrok skladno s pravili šolske prehrane,
* šoli plačali prevzete obroke,
* šoli plačali polno ceno obroka, če obroka ni pravočasno odjavil,
* šoli v osmih dneh sporočil vsako spremembo podatkov, ki jih je podal v prijavi na prehrano.
	1. **člen**

**(skupina za prehrano)**

1. Ravnatelj lahko za mandatno obdobje štirih let imenuje komisijo za prehrano, ki jo sestavljajo:
* vodja šolske prehrane,
* vodja kuhinje malic,
* vodja kuhinje kosil,
* predstavnik učiteljev,
* predstavnik učencev na predlog šolske skupnosti,
* predstavnik staršev.

(2) Članu lahko preneha mandat:

* na lastno željo,
* s prenehanjem delovnega razmerja v zavodu,
* s prenehanjem šolanja otroka v zavodu.

 (3) Ko preneha mandat članu komisije, ravnatelj takoj imenuje nadomestnega člana za čas do izteka mandata.

 (4) Komisija za prehrano opravlja naslednje naloge:

* daje ravnatelju mnenja in predloge o šolski prehrani,
* preverja kakovost šolske prehrane in zadovoljstvo prejemnikov,
* obravnava predloge in pripombe učencev in staršev.

1. **ČAS IN NAČIN ODJAVE POSAMEZNEGA OBROKA**
	1. **člen**

(1) Posamezni obrok šolske prehrane se lahko odjavi.

(2) Posamezni obrok za učenca, ki je odsoten od pouka zaradi sodelovanja pri športnih, kulturnih in drugih tekmovanjih ter srečanjih, na katerih sodeluje v imenu šole, odjavi šolsko prehrano razrednik ali strokovni delavec, ki je zadolžen za izvedbo dejavnosti.

(3) Posamezni obrok je pravočasno odjavljen, če se ga odjavi vsaj en delovni dan prej oziroma se kot pravočasno šteje tudi odjava za isti dan, in sicer do 8.00 ure.

(4) Odjava obroka se sporoči osebno v tajništvu šole, po telefonu  03 898 3360 ali elektronski pošti tajnistvo@mpt-velenje.si.

(5) Če starši oz. učenec niso pravočasno odjavili posameznega obroka, skladno s temi pravili, plačajo šoli polno ceno nepravočasno odjavljenih obrokov. Enako velja za učence, ki so pridobili pravico do brezplačne (subvencionirane) prehrane. Odjava prehrane za nazaj ni mogoča.

(6) Obroke, ki v predvidenem času niso prevzeti, šola brezplačno odstopi drugim učencem.

1. **SUBVENCIONIRANJE ŠOLSKE PREHRANE**
	1. **člen**

**(subvencija za malico in kosilo)**

Iz državnega proračuna se zagotavljajo sredstva za subvencioniranje ene malice dnevno na učenca.**Z**agotavljajo tudi sredstva za subvencioniranje enega kosila dnevno na učenca iz socialno manj vzpodbudnega okolja.

* 1. **člen**

**(1) Učencu, ki uveljavlja pravico do subvencije za malico ali kosilo pred začetkom šolskega leta in ima veljavno odločbo o otroškem dodatku, pripada subvencija od 1. šolskega dne oz. od dne priznanja otroškega dodatka.**

**(2) Učenec, ki nima odločbe o otroškem dodatku, mora najprej vložiti posebno vlogo o priznanju pravice do subvencije malice ali kosila (na CSD) zaradi uvrstitve v dohodkovni razred. Z dnem, ko Center za socialno delo prejme vlogo, učencu prejme tudi subvencija, če je vlogi ugodeno.**

**(3) Učencu se za čas do dneva izdaje odločbe o otroškem dodatku oz. posebne odločbe o subvenciji za malice in kosilo ustrezno poračuna plačane obroke.**

**(4) Podatke o upravičenosti učencev do subvencije za malico in kosilo, vključno z višino subvencije, bo šola pridobivala iz Centralne evidence udeležencev vzgoje in izobraževanja (v nadaljevanju CEUVIZ).**

**(5)** Šola zahteva vračilo neupravičeno prejete subvencije za malico ali kosilo, in tudi sklene dogovor s starši o načinu in času vračila neupravičeno prejetih subvencij.

 **V. EVIDENTIRANJE**

**11. člen**

**(dnevna evidenca in nadzor nad koriščenjem)**

**Šola vodi evidenco o:**

* številu prijavljenih učencev,
* številu prevzetih subvencioniranih obrokov,
* številu odjavljenih subvencioniranih obrokov,
* število odjavljenih obrokov, ki niso subvencionirani,
* številu neodjavljenih subvencioniranih in nesubvencioniranih obrokov.
	1. **člen**

**(evidenca šolske prehrane)**

(1) Šola vodi evidenco prijavljenih na šolsko prehrano, ki obsega podatke o učencu, prijavljenem na šolsko prehrano:

* ime in priimek ter naslov,
* EMŠO,
* naziv šole, razred oziroma letnik in oddelek izobraževalnega programa,
* ime in priimek staršev ter naslov,
* datum prijave na malico oziroma kosilo,
* vrsta obrokov šolske prehrane, na katere je prijavljen in
* število in datum prevzetih in odjavljenih obrokov.

(2) Do osebnih podatkov iz 1. odstavka tega člena lahko dostopajo le s strani ravnatelja pooblaščeni delavci šole, ki opravljajo dela in naloge na področju šolske prehrane.

(3) Podatki se v evidenci iz 1. odstavka tega člena hranijo eno leto od zaključka vsakega šolskega leta, v katerem je učenec upravičen do šolske prehrane.

(4) Šola na zahtevo ministra ministrstvu sporoči statistične in analitične podatke o šolski prehrani. Pri izdelavi statističnih analiz se smejo podatki uporabljati tako, da identiteta učencev in staršev ni razvidna.

(5) Šole v skladu s 3. odst. 17. člena ZŠolPre-1 v centralno evidenco MIZŠ (135. člen ZOFVI) vnašajo podatke o prijavi učencev na šolsko malico oziroma kosilo.

**13. člen**

**(izplačilo sredstev)**

Šole zbirne podatke iz evidenc posredujejo ministrstvu najkasneje do desetega dne v mesecu za pretekli mesec v obliki zahtevka za izplačilo sredstev. Zahtevek mora glede na upravičenost do subvencije za malico oziroma subvencije za kosilo vsebovati število:

* prijavljenih učencev,
* prevzetih subvencioniranih obrokov,
* odjavljenih subvencioniranih obrokov,
* nepravočasno odjavljenih subvencioniranih obrokov za prvi dan odsotnosti zaradi bolezni oziroma izrednih okoliščin.

**VI. CENE IN PLAČILO ZA ŠOLSKO PREHRANO**

* 1. **člen**

**(Cena šolske prehrane, malice )**

Ceno malice določi s sklepom minister, pristojen za izobraževanje, praviloma pred začetkom vsakega šolskega leta.

**(Cena šolske prehrane, kosila)**

Ceno za kosilo določi šola s cenikom, ki ga sprejme Svet zavoda.

Cena teh obrokov šolske prehrane je oblikovana na osnovi stroškovnika, ki vključuje stroške:

* nabavljene hrane,
* uporabljene energije za pripravo,
* dela, prispevkov in dajatev,
* amortizacije delovnih sredstev in pripomočkov ter
* druge stroške, povezane z nabavo, pripravo, dostavo in evidenco šolske prehrane.

Cena subvencioniranega kosila je enaka ceni kosila.

Osnovni šoli so zagotovljena sredstva za plače in davke ter druge osebne prejemke za:

* organizatorja šolske prehrane in
* kuharja za pripravo malic,

ki ju šola sistemizira na osnovi Pravilnika o normativih in standardih za izvajanje programa osnovne šol.

**VII. SPREMLJANJE IN NADZOR**

* 1. **člen**

(1) Šola med šolskim letom vsaj enkrat preveri stopnjo zadovoljstva učencev in staršev s šolsko prehrano in z dejavnostmi, s katerimi šola vzpodbuja zdravo prehranjevanje in kulturo prehranjevanja.

(2) Spremljanje iz prejšnjega člena opravlja vodja šolske prehrane.

**VII. KONČNE DOLOČBE**

**16. člen**

**(seznanitev)**

Šola seznani učence in starše o organizaciji šolske prehrane, pravilih šolske prehrane, njihovih obveznostih ob prijavi, subvencioniranju malice oz. kosila ter o načinu in postopku uveljavljanja subvencije najkasneje do začetka šolskega leta. Starše in učence se do začetka šolskega leta praviloma seznani preko oglasnih desk in spletnih strani šole.

* 1. **člen**

Pravila  se  usklajujejo s predpisi, ki urejajo šolsko prehrano to je,  Zakon o šolski prehrani iv povezavi z Zakonom o uveljavljanju  pravic iz javnih sredstev(ZUPJS).

* 1. **člen**

Z dnem uveljavitve tega pravilnika preneha veljavnost dosedanjega pravilnika.

V Velenju, 22. 2. 2023 Predsednica Sveta zavoda OŠ MPT
 Jožica Apšner

|  |  |
| --- | --- |
|  |  |